《妙庭观 其一》
宋代·傅诚

会宴瑶池阿母家，九霞光绕翠琼车。坐中一曲山香舞，帽上看看有落花。

作者简介：宋兴化军仙游人，字至叔，号雪涧。尝从朱熹游。孝宗淳熙八年进士。调永春尉，从侍郎黄艾使金。宁宗开禧三年，参政张岩督视江淮军马，辟为幕僚，著述皆出其手。嘉定初除国子博士，迁太常，忧国势不振，力谏宁宗奋起治功，言甚鲠切。后官至司封郎中。有《云泉霜林遗稿》。